NABAVA OPREME

*Evidencijski broj nabave: A3.2*

Projekt: „**Modernizacija poslovanja uvođenjem modernih IKT rješenja**“

**DOKUMENTACIJA ZA NADMETANJE**

Direktor:

**Stjepan Hittner**

Bjelovar, 11. ožujak 2020.

# **1. OPĆI PODACI**

## **1.1 Podaci o Naručitelju (NOJN)**

Naručitelj: Hittner d.o.o.

Adresa: Pakračka ulica 10, 43000 Bjelovar, Hrvatska

OIB: 59308102082

Telefon:+385 43 244 111

Telefaks: +385 43 244 229

URL: [www.hittner.hr](http://www.hittner.hr)

E-mail: [matej@hittner.hr](mailto:matej@hittner.hr)

## **Kontakt osoba Naručitelja**

Kontakt osoba: Matej Hittner

Telefon: + 385 98 361 008

E-mail: matej@hittner.hr

## **1.2. Vrsta postupka nabave**

**NABAVA U POSTUPKU OBJAVE POZIVA NA DOSTAVU PONUDA**

Nabava se provodi temeljem:

1. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014.-2020. (NN 92/14)
2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15)
3. Zajedničkih nacionalnih pravila, verzija 1.1. iz kolovoza 2015. godine, koje je donijelo Ministarstvo regionalnoga razvoja i fondova Europske unije u skladu sa Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj, Pravila br. 05 - Izvršavanje i upravljanje ugovorima o dodjeli bespovratnih sredstava, Priloga 4 - Postupci nabave za osobe koji nisu obveznici zakona o javnoj nabavi („Postupci nabave“)

**1.3.** Popis gospodarskih subjekata s kojima je Naručitelj u sukobu interesatemeljen na načelu izbjegavanja sukoba interesa kako je definiran Postupcima nabave:

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

**1.4. Vrsta postupka nabave i vrsta ugovora:**

Postupak objave poziva na dostavu ponuda s namjerom sklapanja ugovora o nabavi robe, i to novih stolnih računala kroz objavljivanje Obavijesti o nabavi.

**1.5. Evidencijski broj nabave**: A3.2

## **1.6. Procijenjena vrijednost predmeta nabave:**

- Ukupna procijenjena vrijednost nabave bez PDV-a: 30.000,00 HRK (slovima: tridesettisuća kuna i nula lipa)

- Iznos PDV-a: 7.500,00 HRK (slovima: sedamtisućapetsto kuna i nula lipa)

- Ukupna procijenjena vrijednost nabave s PDV-om: 37.500,00 HRK (slovima: tridesetsedamtisućapetsto kuna i nula lipa)

**1.7. Objašnjenja i izmjene dokumentacije za nadmetanje**

1. Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje slanjem na e-mail adresu: [matej@hittner.hr](mailto:matej@hittner.hr) ,a Naručitelj će odgovor staviti na raspolaganje na istom medijuna kojem je objavljena Obavijest o nabavi i Dokumentacija za nadmetanje([www.strukturnifondovi.hr](http://www.strukturnifondovi.hr) ) bez otkrivanja identiteta gospodarskog subjekta.
2. Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.
3. Zahtjev je pravodoban ako je dostavljen Naručitelju najkasnije šest (6) dana prije dana u kojem ističe rok za dostavu ponuda.
4. Ako iz bilo kojeg razloga pojašnjenje nije objavljeno najkasnije tijekom petog dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.
5. Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnosti pojašnjenja, te neće biti kraće od pet dana.

## **1.8. Dostupnost Dokumentacije za nadmetanje**

Dokumentacija za nadmetanje, pitanja potencijalnih Ponuditelja te sve obavijesti o izmjenama i dopunama dokumentacije za nadmetanje bit će stavljene na raspolaganje potencijalnim ponuditeljima na internetskoj stranici Strukturnih i investicijskih fondova: [www.strukturnifondovi.hr](http://www.strukturnifondovi.hr)

# **2. PODACI O PREDMETU NABAVE**

**2.1. Predmet nabave**

Nabava 5 komada novih stolnih računala istih tehničkih karakteristika.

Cilj je nabave Predmeta je dobiti mogućnost kreiranja puno veće brzine odrade podataka nego danas što će ubrzati sve procese u tvrtki.

**2.2. Tehničke specifikacije**

Detaljne tehničke specifikacije nalaze se u Dodatku II Tehničke specifikacije - troškovnik, koji čini sastavni dio ove Dokumentacije za nadmetanje.

**2.3. Opis i oznaka grupa predmeta nabave:**

Predmet nabave nije podijeljen na grupe nabave.

**2.4. Količina predmeta nabave**

Količina predmeta nabave je pet (5) stolnih računala s tehničkim karakteristikama detaljno opisanima u Dodatku II Tehničke specifikacije - troškovnik. Količina je točna.

**2.5. Mjesto isporuke predmeta nabave**

Grad Bjelovar

**2.6. Rok isporuke predmeta nabave**

Odabrani ponuditelj obvezuje se isporučiti predmete nabave u maksimalnom roku od 5 (5) dana nakon potpisa ugovora o nabavi.

U slučaju kašnjenja ili neurednog ispunjenja obveze, Naručitelj je ovlašten na naplatu ugovorne kazne.

**3. OBVEZNI RAZLOZI ISKLJUČENJA PONUDITELJA**

3.1. Gospodarski subjekt bitće isključen iz postupka nabave ako:

1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
2. nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.

3.2. Za potrebe dokazivanja okolnosti iz točke 3.1.a) gospodarski subjekt dužan je u ponudi dostaviti izjavu koju daje osoba po zakonu ovlaštena za zastupanje gospodarskog subjekta. Izjava o nekažnjavanju koju sastavlja ovlaštena osoba popunjava se i potpisuje, nalazi se na obrascu u Prilogu III ove Dokumentacije za nadmetanje ili se izdaje na službenom memorandumu, a popunjena i potpisana izjava mora sadržajno u potpunosti odgovarati tekstu u navedenom obrascu.

3.3 Za potrebe dokazivanja okolnosti iz točke 3.1.b) gospodarski subjekt dužan je u ponudi dostaviti:

* potvrdu Porezne uprave o stanju duga koja ne smije biti starija od 60 dana računajući od dana početka postupka javnog nadmetanja, ili
* važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda Porezne uprave, ili
* izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 60 dana računajući od dana početka postupka javnog nadmetanja, ako se u državi sjedišta gospodarskog subjekta ne izdaje potvrda Porezne uprave ili jednakovrijedni dokument nadležnog tijela države sjedišta gospodarskog subjekta.

3.4. U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te traženu izjavu mora potpisati svaki član zajednice ponuditelja.

3.5. NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točkama 3.1.a) i b)ako se takvi dokumenti izdaju u zemlji sjedišta gospodarskog subjekta te ih on može ishoditi.

3.6. U slučaju zajednice ponuditelja, NOJN može tražiti od svih članova zajednice da pojedinačno dokažu nepostojanje razloga isključenja. Kandidatu ili ponuditelju je dopušteno dostavljanje dokaza u izvorniku, u ovjerenoj ili neovjerenoj preslici. U slučaju dostave nekog od dokaza na stranom jeziku, isti dokument mora biti dostavljen uz priloženi prijevod na hrvatski jezik.

3.7. Ako neki od razloga isključenja postoji kod podizvoditelja, NOJN u postupku pregleda ocjene ponuda ili prijava mora zahtijevati da gospodarski subjekt zamijeni podizvoditelja kod kojeg postoji neki od razloga za isključenje.

**4. UVJETI I DOKAZI KVALIFIKACIJE PONUDITELJA**

**4.1. Pravna i poslovna sposobnost**

Svaki ponuditelj mora biti pravno i poslovno sposoban, što se dokazujedostavom izvatka o upisu u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta (ponuditelja), gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava o upisu u sudski, obrtni, strukovni ili drugi odgovarajući registar države sjedišta gospodarskog subjektamože se dostaviti u neovjerenoj preslici i ne smije biti starija od tri mjeseca računajući od dana objave Obavijesti o nadmetanju.

U slučaju zajednice ponuditelja, okolnosti iz ove točke utvrđuju se za sve članove zajednice pojedinačno.

NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariju od tri mjeseca računajući od dana početka postupka nabave**.** U slučaju zajednice ponuditelja, NOJN može tražiti od svih članova zajednice da pojedinačno dokažu svoju pravnu i poslovnu sposobnost.

**4.2. Tehnička i stručna sposobnost**

4.2.1. Ponuditelj je dužan svoju tehničku i stručnu sposobnost za izvršenje predmeta nabave dokazati dostavom sljedećih dokaza:

1. Popis ugovora o isporuci robe izvršenih u posljednje 3 godine s iznosom i datumom isporuke te nazivom druge ugovorne strane. Pritom, ugovori moraju biti isti ili slični kao što je predmet nabave, a tražena vrijednost (jednog ili više) ugovora smatra se razmjernom ako njihov zbrojeni iznos nije viši od iznosa ponude
2. Navod o obrazovnim i stručnim kvalifikacijama ponuditelja iz područja proizvodnje i/ili prodaje informatičke opreme te tehničkim stručnjacima odgovornima za kontrolu kvalitete koje će biti uključeni u ugovor, neovisno o tome jesu li zaposleni u gospodarskom subjektu, a osobito raspolaže li osobama odgovarajućih kvalifikacija i iskustva od barem tri godine za instalaciju Predmeta nabave te provođenje obuke za barem jednog zaposlenika na Predmetu nabave

4.2.2. Kao dokaz ispunjenja uvjeta tehničke i stručne sposobnosti iz točaka 1.-2. ponuditelj dostavlja izjavu osobe ovlaštene za zastupanje gospodarskog subjekta, čiji prijedlog čini Prilog IV ove Dokumentacije za nadmetanje, ili se izdaje na službenom memorandumu, a popunjena i potpisana izjava mora sadržajno u potpunosti odgovarati tekstu u navedenom obrascu. Prazna polja Izjave potrebno je dopuniti navođenjem određenih parametara propisanih uvjeta za dokazivanje ispunjenja uvjeta tehničke i stručne sposobnosti.

4.2.3. Kao dokaz ispunjenja uvjeta tehničke i stručne sposobnosti, NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi potvrde izdane ili potpisane od druge ugovorne strane - naručitelja prema Zakonu o javnoj nabavi ili privatnog subjekta. Ako nije moguće ishoditi potvrdu, NOJN će prihvatiti izjavu ponuditelja uz dokaz da je potvrda zatražena.

4.2.4. U slučaju zajednice ponuditelja, svi članovi zajednice zajedno dužni su dokazati (kumulativno) zajedničku tehničku i stručnu sposobnost.

**4.3. Financijska sposobnost**

4.3.1. Gospodarski subjekt mora dokazati da mu račun u posljednjih šest mjeseci nije bio blokiran više od sedam dana neprekidno te ne više od petnaest dana ukupno.

4.3.2. Procjena je Naručitelja da neprekidna blokada računa u trajanju dužem od sedam dana, odnosno ukupno trajanje blokade računa duže od petnaest dana u razdoblju od šest mjeseci može ugroziti ponuditeljevu sposobnost pravodobnog isunjenja svih obveza koje nastaju kao rezultat poslovnih procesa, a pretpostavka su za izvršenje predmeta nabave.

4.3.3. Ponuditelj dokazuje svoju financijsku sposobnost dostavom dokumenta izdanog od bankarskih ili drugih financijskih institucija kojim se dokazuje solventnost gospodarskog subjekta (BON-2, SOL-2 i sl.). Dokaz treba biti pribavljen bilo kojeg datuma nakon početka postupka javnog nadmetanja i mora biti ovjeren pečatom i potpisom od strane bankarske ili druge financijske institucije, a dostavlja se u izvorniku ili ovjerenoj preslici.

4.3.4. Ako iz opravdanog razloga gospodarski subjekt nije u mogućnosti dostaviti dokumento financijskoj sposobnosti koji je naručitelj tražio, on može dokazati financijsku sposobnost i bilo kojim drugim dokumentom koji naručitelj smatra prikladnim. S tim u svezi, gospodarski subjekt može za vrijeme roka za dostavu ponuda, primjenjujući odredbe ove Dokumentacije koje se odnose na objašnjenja vezana uz dokumentaciju, dostaviti upit Naručitelju o prihvatljivosti dokaza sposobnosti kojeg namjerava dostaviti umjesto traženog dokaza sposobnosti.

4.3.5. Kao dokaz ispunjenja uvjeta financijske sposobnosti, NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi drugi prikladan dokaz (primjerice: bilancu, račun dobiti i gubitka, drugi odgovarajući financijski izvještaj itd.)

4.3.6. U slučaju zajednice ponuditelja, svi članovi zajednice zajedno dužni su dokazati (kumulativno) zajedničku financijsku sposobnost.

4.3.7. Za dokazivanje uvjeta pod točkom 4.2 i 4.3, Ponuditelj se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju ponuditelj mora dokazati Naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu. Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.

**5. PONUDA**

**5.1. Sadržaj ponude:**

* popunjena Tehnička specifikacija - Troškovnik (Dodatak II Dokumentacije za nadmetanje)
* popunjeni ponudbeni list (Prilog I Dokumentacije za nadmetanje za pojedinačne ponuditelje ili Prilog II Dokumentacije za nadmetanje za zajednicu ponuditelja)
* Izjava o nepostojanju razloga isključenja (Prilog III Dokumentacije za nadmetanje - izjavom ponuditelj dokazuje da ne postoje razlozi isključenja iz točke 3 Dokumentacije za nadmetanje
* Izjava o ispunjenju uvjeta kvalifikacije (Prilog IV Dokumentacije za nadmetanje)
* dokumentacija tražena točkama 3.3., 4.2.1. točkama 3. i 4. te 4.3.3. Dokumentacije za nadmetanje

5.2. Ponuda mora biti izrađena u papirnatom obliku, otisnuta ili pisana neizbrisivom tintom, a predaje se u izvorniku. Ponude u elektronskom obliku nisu dopuštene. Predaje se jedan izvornik ponude. Uz ponudu u papirnatom obliku, može se dostaviti i ponuda na CD/DVD R ili drugom mediju; u tom slučaju relevantna će biti ponuda dostavljena u papirnatom obliku.

5.3. Cijena ponude izražava se u kunama. Cijena ponude je nepromjenjiva tijekom trajanja ugovora o nabavi. U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave, istovara, instalacije, jamstva i ostalog zatraženog).

5.4. Roba se mora isporučiti u skladu s uvjetima isporuke DAP Bjelovar (prema Incoterms® 2010 Međunarodne trgovačke komore). Ponuditelj je u Troškovniku dužan ponuditi, tj. upisati jediničnu cijenu za svaku stavku i ukupnu cijenu bez poreza na dodanu vrijednost (PDV-a).

Ponuditelj je dužan u ponudbenom listu upisati istu navedenu ukupnu cijenu bez poreza na dodanu vrijednost (PDV-a) iz troškovnika, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženu na dvije decimale.

5.5. Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova, a ponuditelj mora u sadržaju ponude navesti od koliko se dijelova ponuda sastoji. Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma biti potvrđeni potpisom ponuditelja.

5.6. Pri izradi ponude ponuditelj se mora pridržavati zahtjeva i uvjeta iz Dokumentacije za nadmetanje te ne smije mijenjati i nadopunjavati tekst Dokumentacije za nadmetanje. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

5.7. Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

**6. NAČIN DOSTAVE PONUDE**

6.1. Ponuda se dostavlja na adresu:

Naručitelj (NOJN): **HITTNER d.o.o.**

Adresa: **Pakračka ulica 10, 43000 Bjelovar, Hrvatska**

Broj nabave: A3.2

Predmet nabave: **Nabava stolnih računala**

**„NE OTVARAJ“**

Na poleđini: **Naziv i adresa ponuditelja**

6.2. Ponuditelj samostalno određuje način dostave ponude (osobno ili poštom) i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.

6.3. Ponude i dokumentacija priložena uz ponude, (osim jamstva za ozbiljnost ponude) ne vraćaju se kandidatima/ponuditeljima.

6.4. Alternativne ponude nisu dopuštene.

6.5. Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

6.6. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**7. DATUM, VRIJEME I MJESTO DOSTAVE PONUDE**

Ponuda mora biti zaprimljena od strane Naručitelja, na adresi iz točke 6.1. ove Dokumentacije, najkasnije do 20.03.2020. godine do 23:59 sata po lokalnom vremenu.

**8. KRITERIJ ZA ODABIR PONUDE**

Kriterij za odabir ponude bit će najbolji omjer cijene i kvalitete.

Naručitelj će prilikom vrednovanja dostavljenih ponuda kao parametre u obzir uzeti vrijeme odaziva u jamstvenom roku, jamstveni rok, servis te ponuđenu cijenu.

Svaki od parametara bodovat će se sukladno tablici iz točke 8.1. Dokumentacije za nadmetanje, dok se ukupan broj bodova koji ostvaruje određena ponuda utvrđuje zbrojem bodova za svaki posebni parametar.

Najviši mogući broj bodova iznosi 100.

Najbolja je ona ponuda koja ostvari najveći broj bodova sukladno navedenim parametrima.

**8.1. PONDERI**

C Vrijeme odaziva u jamstvenom roku 50% 50 bodova

1 Jamstveni rok za ponuđenu opremu 30% 30 bodova

2 Servis/zamjena opreme 15% 15 bodova

3 Cijena iskazana u ponudi 5% 5 bodova

***Formula po kojoj se izračunava ekonomski najpovoljnija ponuda je:***

**B = C + 1 + 2 + 3**

B ukupan broj bodova

C broj bodova koji je ponuda dobila za Vrijeme odaziva u jamstvenom roku

1 broj bodova koji je ponuda dobila za karakteristiku pod rednim brojem 1

2 broj bodova koji je ponuda dobila za karakteristiku pod rednim brojem 2

3 broj bodova koji je ponuda dobila za karakteristiku pod rednim brojem 3

***- Izračun bodova za karakteristike ponuđene informatičke opreme***

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **maksimalni broj bodova** |  | | | | **bodovi** |
| C | Vrijeme odaziva u jamstvenom roku(od primitka obavijesti predstavnika naručitelja u slučaju zastoja i/ili kvara opreme) | | | 50 | kraće od 1 sata | 40 | | |
| od 1 do 8 sati | 7 | | |
| više od 8 sati | 0 | | |
| 1 | Jamstveni rok za ponuđenu opremu  (za sve komponente sustava i sklopovske komponente) | | | 30 | više od 60 mjeseci | 20 | | |
| više od 48 do 60 mjeseci | 8 | | |
| više od 36 do 48 mjeseci | 2 | | |
| od 12 do 36 mjeseci | 0 | | |
| 2 | Vrijeme servisa/zamjene opreme | | | 15 | kraće od 1 sata | 10 | | |
| od 12 do 24 sata | 3 | | |
| od 24 sata | 0 | | |
| 3 | Cijena iskazana u ponudi | | | 5 | Manje od 100.000,00 kn | 5 | | |
| Više od 100.000,00 kn | 0 | | |

Naručitelj sukladno svom poslovnom planu ima interes imati izrazito brzu podršku kako poslovanje ne bi bilo ugroženo zbog kvara opreme.

**9. JEZIK I PISMO PONUDE**

Ponuda mora biti izrađena na hrvatskom jeziku i latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik.

**10. ROK VALJANOSTI PONUDE**

Ponuda mora biti valjana petnaest (15) dana od krajnjeg roka za dostavu ponuda.

**11. PREGLED I OCJENA PONUDA**

11.1. Nakon isteka roka za dostavu ponuda Odbor za nabavu u sjedištu Naručitelja na adresi iz točke 6.1. pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

11.2. U postupku pregleda i ocjene ponuda Naručitelj vrši:

- provjeru formalne sukladnosti

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir - najbolji omjer cijene i kvalitete.

**12. POJAŠNJENJE I UPOTPUNJAVANJE**

12.1. Ako podaci ili dokumentacija koju trebao podnijeti ponuditelj jesu ili se čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tih ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od pet (5) kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje prijava i ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

Zahtjev za pojašnjenjem ili upotpunjavanjem ne smije rezultirati:

- da ponuda koja ne zadovoljava tehničke specifikacije nakon pojašnjenja ili upotpunjavanja postane tehnički sukladna ponuda,

- izmjenom cijene ponude (osim u slučaju ispravljanja računske pogreške),

- promjenom ponuditelja ili sastava zajednice ponuditelja

**13. ODLUKA O ODABIRU ILI PONIŠTENJU**

13.1. Naručitelj (NOJN) je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego što je navedeno u Obavijesti o nadmetanju i Dokumentaciji za nadmetanje,
* ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
* ponudu koja nije cjelovita tj. ne sadrži sve elemente navedene u članku 5.1. ovog dokumenta te koju nije moguće u razumnom roku, ne kraćem od pet (5) kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,
* ponudu koja sadrži štetne odredbe.

13.2. NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

13.3. NOJN će poništiti postupak nabave ako :

- nije pristigla niti jedna prijava ili ponuda;

- nije zaprimio niti jednu valjanu prijavu ili ponudu

13.4. NOJN može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);.

13.5. U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

13.6. NOJN će sve ponuditelje i kandidate obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava.

13.7. Istodobno s Odlukom o odabiru ili Odlukom o poništenju Naručitelj će zasebno dostaviti zasebno svakom pojedinom:

* neuspješnom ponuditelju: obavijest o razlozima za njegovo isključenje ili odbijanje njegove ponude;
* ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu.

**14. OSTALE ODREDBE**

**14.1. Podizvoditelji:**

Ako ponuditelj namjerava dati dio ugovora o nabavi u podugovor jednom ili više podizvoditelja, dužan je u ponudi navesti sljedeće podatke:

* naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja
* predmet, količinu, vrijednost podugovora i postotni dio ugovora o nabavi koji se daje u podugovor.

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

**14.2. Zajednica ponuditelja:**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Uvjeti kvalifikacije za članove zajednice ponuditelja dokazuju se u skladu s točkom 4 ove Dokumentacije za nadmetanje.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, osim ako zajednica ponuditelja ne odredi drugačije.

**14.3. Rok, način i uvjeti plaćanja**:

Plaćanje u maksimalno tri rate završnom uplatom najkasnije do 30 dana nakon isporuke Predmeta nabave, a koja cijena čini ukupnu cijenu DAP Bjelovara.

**14.4. Jamstva za ozbiljnost ponude**

Jamstva za ozbiljnost ponude se ne traže.

**14.5. Predstavke**

Svaki kandidat ili ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Predstavka se podnosi u pisanom obliku u roku 8 dana od dana primitka Odluke o odabiru ili Odluke o poništenju i obavijesti iz točke 11.8 ove dokumentacije Posredničkom tijelu razine 2 (PT2) na adresu:

Hrvatska agencija za malo gospodarstvo, inovacije i investicije, Ksaver 208, Zagreb

Tel:+385 1 488 10 03

Fax:+385 1 488 10 09

[hamagbicro@hamagbicro.hr](mailto:hamagbicro@hamagbicro.hr)

Podnositelj mora presliku predstavke dostaviti NOJN-u istovremeno sa slanjem predstavke PT2.

Podnositelj mora u predstavci obrazložiti svoje navode.

Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

U Bjelovaru, 11.03. 2020. godine

**HITTNER d.o.o.**

zastupan po direktoru Stjepanu Hittneru

**POPIS DODATAKA I PRILOGA**

## **Dodaci**

* DODATAK 1 – Postupci nabave za osobe koje nisu obveznici Zakona o javnoj nabavi
* DODATAK II – Tehničke specifikacije-Troškovnik

## **Prilozi**

* Prilog 1. PONUDBENI LIST (POJEDINAČNI PONUDITELJ)
* Prilog 2. PONUDBENI LIST (ZAJEDNICA PONUDITELJA)
* Prilog 3. IZJAVA O NESPOSTOJANJU RAZLOGA ISKLJUČENJA
* Prilog 4. IZJAVA O ISPUNJENJU UVJETA KVALIFIKACIJE